বাঙালি তথা ভারতবর্ষের বিজ্ঞানের জগতে অন্যতম স্মরণীয় নাম মেঘনাদ সাহা। জ্যোতির্পদার্থবিজ্ঞানী এই মানুষটি পদার্থবিজ্ঞানে থার্মাল আয়নাইজেশন তত্ত্বের প্রতিষ্ঠা করেন। নক্ষত্রের রাসায়নিক ও ভৌত ধর্মকে বোঝাতে গেলে সাহার তত্ত্বের সাহায্য নেওয়া হয়। আজ ৬ অক্টোবর তাঁকে স্মরণ করেছেন বিজ্ঞান ও রাষ্ট্রবিজ্ঞানের ইতিহাস চর্চা করা বুদ্ধিজীবী এস ইরফান হাবিব। তিনি টুইটে বলেছেন, ১৯৩৮ সালে জাতীয় পরিকল্পনা কমিটি তৈরিতে গুরুত্বপূর্ণ ভূমিকা নেন মেঘনাদ সাহা। এহেন বরেণ্য বিজ্ঞানী সম্পর্কে জেনে নেওয়া যাক সংক্ষেপে।